Mahsulotlar narxi pasayishiga bozorlarda fermer va dehqonlarga savdo nuqtalari bepul berilishi asosiy sabablardan biri sifatida ko‘rsatilmoqda. Foto: Kun.uz Poytaxt bozorlarida arzonlashtirilgan qishloq xo‘jaligi mahsulotlari yarmarkalari o‘z ishini boshladi. “Yangi O‘zbekiston” nashri xabariga ko‘ra, Mustaqillik bayrami arafasida yo‘lga qo‘yilgan savdolar ertalab 8:00 dan boshlanadi va 12 soat davom etadi. Yarmarkalarda mol go‘shtini 60 000, qo‘y go‘shtini 65 000, bir dona tuxumni 1 200, kartoshkani 3 000-3 500, piyozni 2500, guruchni 11 000-18 000, shakarni 12 000-13 000, 0,8 litrlik paxta yog‘ini 12 000 so‘mga xarid qilish imkoni bor. Mahsulotlarga narxlarning pasayishiga mutasaddilar bozorlarda fermer va dehqonlarga savdo nuqtalarini bepul berishi asosiy sabablardan biri sifatida ko‘rsatilmoqda.